Κύριε!
29 ΑΠΡΙΛΙΟΥ 1975
ΠΡΙΝ ΑΠΟ ΤΡΕΙΣ ΗΜΕΡΕΣ
ΧΑΝΤΣΟΝ, ΝΕΑ ΥΟΡΚΗ
- Καλημέρα. - Καλημέρα, κύριε.
Άδειασε πάλι η ταΐστρα στο μονοπάτι.
Αλήθεια;
Και ήμουν σίγουρος ότι τη γέμισα χθες.
Μπορεί να φταίνε οι κίσσες.
Μάλλον τους αρέσει η ακριβή τροφή.
Θα το τακτοποιήσω αργότερα.
Δεν πειράζει, θα το κάνω εγώ. Ίσως φταίνε οι σκίουροι.
Πρέπει να είναι πολύ πεινασμένοι.
Ορίστε, καλή όρεξη.
Η σημερινή ενημέρωση, κε πρόεδρε.
Ευχαριστώ.
- Καλημέρα. - Ευχαριστώ.
- Ορίστε. - Ευχαριστώ.
Η ΠΡΩΗΝ ΠΡΩΤΗ ΚΥΡΙΑ ΑΝΑΜΕΝΕΙ ΔΙΟΡΙΣΜΟ ΣΤΗΝ ΕΔΡΑ ΤΟΥ ΕΦΕΤΕΙΟΥ
Πότε προσγειώνεται η γυναίκα μου;
Δεν είναι βέβαιοι για την ώρα.
Το κέτερινγκ θέλει να επιβεβαιώσει πόσοι θα έρθουν το Σάββατο.
Μιλήσατε με την Άλεξ;
Όχι.
Ας υποθέσουμε ότι θα έρθει.
Και στείλε την επισκέπτρια στον ξενώνα.
Μάλιστα.
- Ευχαριστώ. - Παρακαλώ.
ΜΑΛΕΝ - ΝΤΕΪΒΙΣ 2008
ΕΚΣΤΡΑΤΕΙΑ 2004
Ο Άντλι Στίβενσον μου είπε κάποτε
το κλειδί της πολιτικής του επιτυχίας.
Έμαθε να διαβάζει ανάποδα.
Γεια σας, κύριε πρόεδρε. Συγγνώμη, δεν σας είχα δει.
Η αορατότητα είναι μια υπερδύναμη που χρειαζόμαστε εμείς οι πρώην πρόεδροι.
Ελεύθερα.
Όντως το κάνετε;
Συνήθεια που απέκτησα στη Νομική.
Μου επέτρεψε να βλέπω τις ίδιες πληροφορίες
μετά από ώρες ή και μέρες,
διαπιστώνοντας κάτι με τελείως διαφορετικό μάτι.
Τέτοια αρχεία θα διευκολύνουν την όλη διαδικασία.
Με ρωτάς διακριτικά γιατί αργώ τόσο να γράψω το βιβλίο;
Ο Μπεν είπε ότι δεν θέλατε να συναντηθούμε.
Κάθε άλλο,
απλώς μπορώ να γράψω ο ίδιος τα απομνημονεύματά μου.
Θα διαπιστώσετε ότι έχω συνεργαστεί με πολλά σημαντικά πρόσωπα.
Όχι τόσο σημαντικά όσο εσείς, φυσικά.
Ήμουν σημαντικός, αλλά πολύ προτού γεννηθείς.
Διαφωνώ, κύριε.
Ως ο τελευταίος πρόεδρος εδώ και δεκαετίες
που συγκέντρωνε σταθερά δικομματική υποστήριξη,
τα απομνημονεύματά σας θα έχουν αντίκτυπο.
Ο Μπεν το είπε ότι είσαι καλή.
Ξέρεις ποιος είναι αυτός;
Ο Τζον Φλάναγκαν.
Ναι.
Μεγαλώσατε μαζί και υπηρετήσατε μαζί στον στρατό.
Επέζησε από δύο θητείες και σκοτώθηκε στο Γκρίνποϊντ
ενώ έπιανε ένα κουτί με γάλα.
Σας ενέπνευσε να γίνετε εισαγγελέας.
Κάθισε.
Ναι, ο Τζον είχε ένα αγαπημένο ρητό.
"Η ανωτερότητα απαιτεί ανωτερότητα".
Άργησα να καταλάβω τι σήμαινε, αλλά τελικά είναι απλό.
Αποκτάς υπόληψη με τις πράξεις σου, ειδικά σε κάτι τέτοιες στιγμές.
Είχατε πολλές τέτοιες.
Ο κόσμος ξέρει τις ιστορίες.
Όχι όλες, όμως.
Όπως;
Ανεξήγητα, με τη νίκη σχεδόν βέβαιη, δεν ήσασταν υποψήφιος για επανεκλογή.
Ανεξήγητα; Ξέρεις τον λόγο. Όλοι τον γνωρίζουν.
Κάποιοι λένε ότι υπήρχαν κι άλλοι λόγοι.
Εσύ το πιστεύεις;
Όχι, αλλά σήμερα, μη διαψευσμένες φήμες τελικά ερμηνεύονται ως γεγονότα.
Όταν θάβαμε τον γιο μας, δεν ασχολούμασταν με τις φυλλάδες.
Κύριε πρόεδρε, είμαι σίγουρη πως ήταν αφάνταστα οδυνηρό,
αλλά δεν έχετε αναφερθεί από τότε και κάποιοι αδυνατούν...
Η προθεσμία παρήλθε εδώ και καιρό.
Χρωστάω στο αφεντικό σου είτε ένα βιβλίο είτε τα λεφτά του.
Πες του ότι σύντομα θα παραδώσω το χειρόγραφο.
Δεν είναι εύκολο. Ο άνθρωπος ήταν ο Πρόεδρος των ΗΠΑ.
Ανέφερα τον γιο του κι ουσιαστικά με έδιωξε.
Μπεν, το πρόβλημα δεν είναι μόνο η χρήση βοηθητικού συγγραφέα.
Θεωρώ πως δεν μπορεί να το τελειώσει.
Νομίζω πως ό,τι και να συνέβη τότε,
αποφεύγει να το σκέφτεται.
Μπεν;
Μάλλον είναι σημείο δίχως σήμα.
ΑΥΤΟ ΘΑ ΣΥΜΒΕΙ ΞΑΝΑ
Λαμβάνουμε αναφορές όχι μόνο για εκτεταμένα μπλακ άουτ
που επηρεάζουν περιφερειακά δίκτυα ενέργειας,
αλλά και για υπολογιστικά συστήματα που ελέγχουν μεταφορές, τηλεπικοινωνία,
και άλλες υποδομές, να βρίσκονται σε κατάσταση ομηρίας,
με τα συστήματα ασφαλείας να παρακάμπτονται.
Οι πρώτες εκτιμήσεις δείχνουν μεγάλο αλλά άγνωστο αριθμό θυμάτων.
...γεμάτα βαγόνια του μετρό και του προαστιακού
τα οποία εκτράπηκαν στην ίδια σιδηροδρομική γραμμή.
Μετωπικές συγκρούσεις, πολλαπλοί τραυματισμοί...
Έκλεισε κρίσιμος ιατρικός εξοπλισμός μηχανικής υποστήριξης ασθενών.
Οι γεννήτριες δεν λειτουργούν και οι ασθενείς...
...δίχως τον έλεγχο εναέριας κυκλοφορίας, αναγκαστικά πετούσαν για λίγο στα τυφλά...
Τα θύματα...
Φαίνεται πως κάθε κινητό στην Αμερική έδειξε το ίδιο τρομακτικό μήνυμα.
"Αυτό θα συμβεί ξανά".
- Κύριε; - Ένα λεπτό ολοκληρωτικού εθνικού τρόμου...
Τις βρήκατε;
Η κυρία Μάλεν πετούσε από Ουάσινγκτον.
Η FAA λέει ότι έπεσαν μόνο τρία αεροπλάνα, τα οποία δεν απογειώθηκαν από εκεί.
- Και η Άλεξ; - Προσπαθούμε να μάθουμε.
Πλέον, το έθνος αναρωτιέται τι ακριβώς "Θα συμβεί ξανά",
πότε θα γίνει, και ποιοι είναι οι υπεύθυνοι.
ΡΩΣΙΚΟ ΠΡΟΞΕΝΕΙΟ, ΝΕΑ ΥΟΡΚΗ
Για ακριβώς ένα λεπτό.
Πολλαπλά συστήματα.
Και μετά άνοιξαν πάλι.
Ναι, θα το τακτοποιήσω.
ΟΥΑΣΙΝΓΚΤΟΝ
Εδώ και τόσο καιρό, ο Λευκός Οίκος
και αυτή η χώρα εφησυχάζουν παρά την τεράστια ευαλωτότητά μας.
Είναι κάτι που φοβόμουν πολύ εδώ και αρκετό καιρό.
Όπως και άλλοι στο Κογκρέσο, ανεξαρτήτως κόμματος.
Η παγκόσμια διασύνδεσή μας συνεπάγεται ένα κόστος.
Ήρθε η ώρα να αφυπνιστούμε.
ΧΑΝΤΣΟΝ, ΝΕΑ ΥΟΡΚΗ
Ένα βίντεο από το μετρό της Νέας Υόρκης
απαθανάτισε οδυνηρές στιγμές όταν ξαφνικά κόπηκε το ρεύμα,
λίγο πριν απενεργοποιηθούν όλα τα κινητά.
Χαιρέτα τη μαμά! Γεια σου, μαμά!
Γεια σου, μαμά!
Γιούπι! Πρώτη φορά που μπαίνεις στο μετρό!
Γεια σου, μαμ...
-Σε λίγο κατεβαίνουμε. - Μη φοβάσαι, εδώ είναι ο μπαμπάς.
Υπάρχει τρένο μπροστά.
-Γιατί δεν σταματάει; - Τι γίνεται;
Γιατί δεν σταματάμε;
Γεια.
Έχουν μάθει τίποτα;
- Όχι. Ακόμη τίποτα. - Θεέ μου.
Καλά είμαι, Τζορτζ. Το αεροπλάνο ανέβηκε πολύ απότομα.
Μετά κάναμε κύκλους πάνω από το Λα Γκουάρντια.
- Της μίλησες; - Καλά είναι.
- Ετοιμάζεται για την έκτακτη συνεδρίαση. - Εντάξει.
- Πόσο άσχημο είναι; - Πολύ.
Ο κόσμος θεωρούσε τα συστήματα αλάνθαστα.
Το να πέσουν τόσα πολλά ταυτόχρονα ξεπερνά και τις δικές μας δυνατότητες.
Απ' όσο γνωρίζω.
Οι Ρώσοι;
Ίσως. Αλλά...
Η Μίτσελ ετοιμάζει διάγγελμα. Ελπίζω να έχει κάτι να πει.
...και αυτή η χώρα εφησυχάζουν παρά την τεράστια...
Ενώ αυτοί οι καραγκιόζηδες ρίχνουν κι άλλο λάδι στη φωτιά.
Είδα ένα πτώμα στη σιδηροδρομική διάβαση.
Ελπίζω να μην ήταν κάποιος γείτονας.
Ήρθε η ώρα να αφυπνιστούμε. Αυτό δεν πρέπει να επαναληφθεί ποτέ.
Δηλώσεις του Ρίτσαρντ Ντράιερ, Προέδρου της Βουλής των Αντιπροσώπων.
Εν μέσω δριμύτατων κατηγοριών, επιχειρήσεων διάσωσης σε εξέλιξη,
και αναπάντητων ερωτημάτων,
περιμένουμε την πρόεδρο να απευθυνθεί στο έθνος,
ανά πάσα στιγμή.
ΗΜΕΡΑ ΜΗΔΕΝ +1
Τι είδες, φιλαράκο;
Ντελ;
Οι επιχειρήσεις διάσωσης συνεχίστηκαν τη νύχτα
στα σημεία δεκάδων σιδηροδρομικών και τροχαίων δυστυχημάτων σε όλη τη χώρα.
Ενώ συνεχίζονται οι έρευνες για αγνοούμενους,
μνημόσυνα και αγρυπνίες λαμβάνουν χώρα σε όλη την επικράτεια
για χιλιάδες καταγεγραμμένους νεκρούς.
Η επίθεση περιγράφεται με τον όρο "ημέρα μηδέν"...
Καλημέρα, Χέκτορ.
Καλημέρα, κύριε.
Κυκλοφορεί κάτι έξω. Αλεπού, ρακούν, κογιότ, κάτι.
Δεν ξέρω, δεν το είδα.
Αλλά το άκουσα και ο Ντελ το πήρε μυρωδιά.
Θα βάλω παγίδες μόλις χαλαρώσουμε λίγο.
Ευχαριστώ.
Με απλή, τεχνική ορολογία,
η "ημέρα μηδέν" είναι κυβερνοπαραβίαση που χτυπάει άγνωστες αδυναμίες λογισμικού.
Καλημέρα, κε πρόεδρε.
- Δώσ' το μου, ευχαριστώ. - Μάλιστα.
...δεν υπάρχουν νεότερα σχετικά με πιθανούς υπόπτους.
Είναι ασυνήθιστο μια ψηφιακή επίθεση να μην αφήνει καθόλου ίχνη...
- Ορίστε. - Ευχαριστώ.
...κάποια στοιχεία που λογικά θα οδηγούσαν σε υπόπτους, σωστά;
Ήρθε ο Ρότζερ Κάρλσον.
Δεν ξέρουν τίποτα απολύτως.
Κύριε, ήρθε ο Ρότζερ.
Ο Ρότζερ; Εδώ στο σπίτι;
Ναι, ο Κέβιν είπε ότι περιμένει έξω από την πύλη από τις 5:00 π.μ.
Ανοίξτε να μπει, τότε.
Μάλιστα.
Βρε βρε, τι διάολο κάνεις εσύ εδώ;
Είσαι καλά;
Όχι.
Εννοώ, εγώ ναι. Καλά είμαι.
Μια χαρά.
Δεδομένων των συνθηκών, φυσικά.
Φυσικά, είναι το κάτι άλλο.
Ναι, επαναφέρουν όλο το δίκτυο συγκοινωνιών.
Όλοι οι σηματοδότες αναβοσβήνουν.
Πώς κι από δω;
Έτσι πέρασες να δεις τι κάνω; Λίγο μακριά δεν είμαι για επισκεψούλες;
Ναι, αλλά και όχι.
- Με πήρε ο Λευκός Οίκος. - Είδες την ομιλία της;
- Ναι. - Δεν ξέρουν τίποτα.
Είναι σε πολύ δύσκολη θέση.
Το ξέρω, γι' αυτό νομίζω ότι με πήραν τηλέφωνο.
Θεωρούν ότι θα βοηθούσε να επισκεφθείτε σημεία διάσωσης.
Εμψυχώνοντας τα συνεργεία με μερικές χειραψίες.
Δεν κάνω τέτοια πια.
Κάποιος πρέπει.
Όπως είπατε κι εσείς,
προφανώς δεν έχουν ιδέα
ποιος και γιατί το έκανε ή αν θα ξανασυμβεί.
Έχουν πελαγώσει.
Κύριε, όλοι έλαβαν την ίδια απειλή
στα τηλέφωνά τους.
Ως προσωπική απειλή.
Και αυτήν τη στιγμή,
ο αμερικανικός λαός θέλει να δει ότι η χώρα θα το ξεπεράσει.
Ότι δεν πρέπει να πανικοβληθούν. Και χρειάζονται ισχυρή ηγεσία.
Μπορώ να τους πάρω και να πω ότι αρνηθήκατε ευγενικά.
Ή μπορείτε να εμφανιστείτε μόνο για μισή ωρίτσα.
Να συμπαρασταθείτε στον κόσμο.
ΜΑΝΧΑΤΑΝ, ΝΕΑ ΥΟΡΚΗ
Έχετε δει τον γιο μου;
Ευχαριστούμε που ήρθατε. Αντιπύραρχος Σουίνι.
Εργαζόμαστε στο σημείο από χθες.
- Δεν θα σας εμποδίσουμε... - Μην ανησυχείτε.
- Είστε ευπρόσδεκτος. - Το παλεύετε, παιδιά;
Είναι ζόρικα κάτω, αλλά αντέχουμε.
Ωραία. Παιδιά, χρειάζεστε κάτι;
Μερικούς οξυγονοκόπτες ακόμη. Υπάρχει πολύ ατσάλι.
Θα δω τι μπορώ να κάνω.
Από εδώ, κύριε πρόεδρε.
Ο γνωστός σου στο Φορτ Ντραμ;
Μάθε τι μπορεί να φέρει το Σώμα Μηχανικών.
- Θα τους καλέσω. - Κύριε πρόεδρε.
Το πρώτο τρένο ήταν ακινητοποιημένο
και το δεύτερο τρένο έπεσε πάνω του ολοταχώς.
Γαμημένοι! Σοσιαλιστές προδότες!
Ξυπνήστε! Είναι ασφαλιστική απάτη!
Χέσε μας με τις συνωμοσίες!
Ώρα να φύγουμε.
Στείλτε ενισχύσεις.
Πρέπει να μας αφήσετε να κάνουμε τη δουλειά μας.
Κάτω υπάρχουν ακόμη εγκλωβισμένοι.
Ηθοποιοί κρίσεων! Αν υπάρχει και κανείς εκεί κάτω!
Έχω τον γιο μου κάτω!
Θα σας μεταφέρουμε στο όχημα.
Δείξε λίγο σεβασμό!
Όπα! Σας παρακαλώ!
Είστε με τα καλά σας; Αυτό ακριβώς θέλουν να κάνουμε.
- Ποιοι, Μάλεν; Ούτε που ξέρεις! - Σωστά. Δεν ξέρω ποιοι είναι.
Κανείς μας δεν ξέρει.
Αλλά τι θα καταφέρουμε αν φωνάζουμε μεταξύ μας;
Τι κάνουμε; Αμερικανοί είμαστε.
Πρέπει να στηρίζουμε και να βοηθούμε ο ένας τον άλλον.
Νομίζεις ότι κάνεις το σωστό; Όχι, λάθος κάνεις.
Φοβάσαι.
Νομίζεις ότι, αν τσιτώσεις με συνομωσιολογικές μαλακίες,
θα πάψεις να φοβάσαι; Όχι.
Δεν φέρεσαι σαν Αμερικανός ούτε σαν πατριώτης.
Υποστηρίζετε τους αδύναμους;
- Τους εργαζόμενους; - Κάποιος πρέπει!
Τώρα υπάρχουν εργαζόμενοι εδώ κάτω από τα πόδια μας!
Δεν εμπιστεύεστε την κυβέρνηση; Σας καταλαβαίνω, κάποιοι έχουν αδικηθεί.
Αλλά αυτό δεν έχει να κάνει με την κυβέρνηση, το 1%
ή όπως και να τους λέτε.
Αλλά με κάποιον που μας μισεί
και εναντιώνεται σε όλα όσα εκπροσωπούμε,
σε όσα μας κάνουν αυτό που είμαστε.
Και απλώς βρήκαν τρόπο να μας βλάψουν.
Ας συνεχίσουν τη δουλειά τους για να βγάλουν έξω τον κόσμο.
Αφήστε τους.
Ωραία, θέλετε να προσφέρετε υποστήριξη και προσευχές;
Σας παρακαλώ, κάντε το πίσω από τα κάγκελα.
Αν μου επιτρέπετε, τα είπατε τέλεια.
Ευχαριστώ, Τέρι.
- Γεια σου. - Σοβαρά, γαμώτο; Στην περιφέρειά μου;
Είδες την κάλυψη;
Εσύ συντονίζεις την κατάσταση στην Ουάσινγκτον.
Αυτός εδώ. Βοηθά τα προφίλ και των δυο σας.
Άκου, δεν χρειάζομαι βοήθεια με το προφίλ μου, Ρότζερ.
Δική σου ιδέα δεν ήταν;
Το ενέκρινε ο Λευκός Οίκος.
Ποιανού ιδέα ήταν, όμως;
Καλά το κατάλαβα. Πάντα λέω "Ποτέ μην ξεγράφεις τον Ρότζερ".
"Δεν θα μείνει έξω από τον χορό, ακόμη κι αν χρειαστεί εθνική καταστροφή".
Με τον μπαμπά σου είμαι τώρα, αν θες να...
Γαμώτο.
ΜΠΡΑΪΤΟΝ ΜΠΙΤΣ, ΝΕΑ ΥΟΡΚΗ
Άργησες.
Το μετρό είναι κλειστό. Ούτε Uber έχει. Με τα πόδια ήρθα.
Ο Φίλιξ τα μάζεψε και εξαφανίστηκε πριν μια βδομάδα, αλλά το παλεύω.
Είχες πεις ότι ήσασταν σαν οικογένεια.
Είμαστε, απλώς είναι κάτι που κάνει καμιά φορά.
Στήνει τους σέρβερ αλλού και μας στέλνει τη διεύθυνση.
Το ορκίζομαι.
Σε καμιά δυο μέρες, σίγουρα θα έχω νέα του.
Το έπαιξαν όλα τα ΜΜΕ, ακόμη και το Άστρο του Θανάτου.
Παρασύρθηκα.
Κακώς πήγα εκεί και άνοιξα το στόμα μου.
Ήσουν υπέροχος. Κάποιος έπρεπε να τα πει.
Μόλις πήρε η πρόεδρος Μίτσελ. Με θέλει αύριο στην Ουάσινγκτον.
- Για τι; - Δεν είπε.
Ίσως για καμιά φωτογράφιση στο Οβάλ Γραφείο.
Αλλά θα προλάβω τη δεξίωση.
"Ομοσπονδιακή δικαστής του 2ου Εφετείου".
Η ψηφοφορία αναβλήθηκε, αλλά θα γιορτάσουμε.
Δεν με νοιάζει για το αυριανό. Αλλά μην υποτιμάς τη Μίτσελ.
Οι επόμενοι μήνες θα ήταν η προεκλογική της παρακαταθήκη.
Τώρα έχει μπει στον πάγο όλο το νομοθετικό της πρόγραμμα.
Θα σε χρησιμοποιήσει. Δεν θα αναλωθεί σε φωτογραφίσεις.
Ήταν απλώς η πρώτη και τελευταία μέρα της επιστροφής μου στην πολιτική.
Τώρα παίζεις μπάλα εσύ. Τηρούμε τη συμφωνία.
Ό,τι και να λένε, γλίτωσες από το στόμα του λύκου.
Ξέρουμε ότι ήταν μια σημαντική νίκη. Μην ξεχνάς τι σημαίνει το προσκήνιο.
Είμαι επίδοξος συγγραφέας με προθεσμίες που δεν έχει πια τίποτα να αποδείξει.
Ό,τι κι αν γίνει αύριο, δεν πρέπει να σου αλλάξουν γνώμη.
ΗΜΕΡΑ ΜΗΔΕΝ +2
ΟΥΑΣΙΝΓΚΤΟΝ
Έμεινα εδώ τέσσερα χρόνια. Ποτέ δεν μπήκα σ' αυτό το δωμάτιο.
- Ωραίους πίνακες έχει. - Ναι.
Πρόεδρε Μάλεν.
Η πρόεδρος Μίτσελ είναι έτοιμη.
Πρόεδρε Μάλεν, ευχαριστώ που ήρθατε.
Σας ευχαριστώ όλους. Φάτε και συνεχίζουμε σε δύο ώρες.
- Κύριε. - Τζον.
- Κύριε πρόεδρε. - Τζιμ.
Κυρία πρόεδρε, πώς είστε;
Κάθισε.
- Μπορείς να κάτσεις εκεί, αν θες. - Εκείνη είναι δική σου. Θα κάτσω εδώ.
Είναι τόσο χάλια όσο δείχνει;
Σύντομα θα ξεμείνω από υπεκφυγές. Ομολογώ ότι δεν έχω ιδέα, γαμώτο.
Η CIA ήταν πάντα αργή στον κυβερνοχώρο, αλλά το Φορτ Μιντ, ειδικά αυτοί του ΤΑΟ...
Παραμένουν οι καλύτεροι, αλλά κι αυτοί έχουν θολώσει.
Οι ευπάθειες "ημέρα μηδέν" υπάρχουν σε συγκεκριμένα λειτουργικά συστήματα.
Του iPhone, λόγου χάρη.
Αλλά αυτό εδώ εκμεταλλεύτηκε άγνωστες ευπάθειες δεκάδων συστημάτων.
Απενεργοποίησε τα συστήματα για ακριβώς ένα λεπτό
και μετά τα επανενεργοποίησε.
Δεν τα επαναφέραμε εμείς;
Όχι, μόλις είχαμε αρχίσει να το ερευνούμε.
Δεν ζητήθηκαν λύτρα, δεν ανέλαβε κανείς την ευθύνη;
- Τίποτα τέτοιο; - Είχαμε μόνο εκείνη την απειλή.
Το Μιντ αναζητεί νυχθημερόν ψηφιακά ίχνη
τα οποία οδηγούν σε έναν γόρδιο δεσμό.
Ποιο είναι το σχέδιο;
Το Κογκρέσο εγκρίνει μια ειδική διερευνητική επιτροπή,
εξοπλισμένη με ειδικές υπερεξουσίες,
αντίστοιχες με την κλίμακα της επείγουσας απειλής.
Θα μπορεί να εξουσιοδοτήσει παρακολουθήσεις,
έρευνες και κατασχέσεις,
μέχρι και την αναστολή ενταλμάτων αποφυλάκισης.
Έβελιν, αυτό δεν το κάναμε ούτε μετά την 11η Σεπτεμβρίου.
Αυτό είναι διαφορετικό. Τότε ξέραμε ποιος το έκανε.
Τώρα δεν έχουμε ιδέα. Και καθόλου χρόνο.
Πρέπει να συνδυάσουμε εξουσίες επιβολής του νόμου
και υπηρεσιών πληροφοριών που θα δράσουν σε αμερικανικό έδαφος.
Θα συλλάβεις κόσμο δίχως εντάλματα;
Βασικά,
εσύ θα το κάνεις αυτό.
Δεν...
Δεν υπηρετώ πλέον το κράτος.
Αυτό χθες ήταν ένα ακούσιο λάθος.
Το μόνο πιο σημαντικό από ένα γρήγορο αποτέλεσμα
είναι ένα αποτέλεσμα που θα εμπιστευτούν όλοι.
Ο κόσμος σε εμπιστεύεται.
Σκέψου το.
Χρειάζεται σκέψη;
Τομ, στρίψε δεξιά. Δεν θα πάμε στο αεροδρόμιο.
- Το περίμενα ότι θα τηλεφωνούσες. - Έχεις ένα λεπτό, Τζέρεμι;
Για σένα, ναι. Αλλά έχουμε απαγόρευση εισόδου και εξόδου.
- Οι άλλοι θα περιμένουν έξω. - Έγινε, έρχομαι.
ΑΡΧΗΓΕΙΟ CIA, ΒΙΡΤΖΙΝΙΑ
- Καλώς τον ιππότη μας. - Πόσοι το γνωρίζουν;
Πάλι καλά που δεν μπήκε στο δελτίο του Axios.
Στη θέση σου, θα της είχα πει όχι προτού καν βγω από το Οβάλ Γραφείο.
Ανέκαθεν ήσουν πιο διορατικός.
"Ο Μάλεν δεν τρομάζει εύκολα".
Όπως είπαν κάποιοι εδώ. Οι λίγοι που σε θυμούνται ακόμα.
Κάνουμε προσομοιώσεις.
Αν πέσουν τα πάντα και δεν επανέλθουν,
πότε θα δούμε πολέμαρχους, μανιακή συσσώρευση νερού,
παλουκωμένα κεφάλια;
Σε 24 με 28 ημέρες, σύμφωνα με την επικρατέστερη πρόβλεψη.
Θέλω να μάθω σε ποιους εστιάζετε.
Και όντως δεν τρομάζω εύκολα.
Ελπίζω μετά απ' όσα πω, να εξακολουθεί να ισχύει.
Πάμε να τελειώνουμε.
Τζορτζ.
Ναι.
Είναι σημαντικό να μάθεις ότι είναι πολύ πιθανό να...
Κύριε πρόεδρε.
Κύριε...
Όλα καλά, κύριε;
Ναι, πάμε.
Τι είπε;
Το κινητό μου.
Στεγνοκαθαριστήριο Νιου Γουέι. Παρακαλώ, αφήστε μήνυμα.
Θέλω μια παραλαβή απόψε το συντομότερο δυνατόν.
Έφερες το...
Το πήρα από το γραφείο σας το πρωί.
Ωραία, ευχαριστώ.
Εάν τυχόν δεν ήταν απλή φωτογράφιση.
ΡΩΣΙΚΟ ΠΡΟΞΕΝΕΙΟ, ΝΕΑ ΥΟΡΚΗ
Ο Φίλιξ συνεχίζει. Στέλνω την τοποθεσία, αλλά εμένα ξέχνα με.
ΧΑΝΤΣΟΝ, ΝΕΑ ΥΟΡΚΗ
Χαίρομαι που ήρθες.
- Χαίρομαι που σε βλέπω. - Κι εγώ.
- Γεια σου, Έλεν. - Γεια, Τζορτζ.
Χαίρομαι που σε βλέπω.
- Γεια. - Γεια.
Κλασικά πράγματα.
Κοκτέιλ και καναπεδάκια για το 1%, ενώ ο κόσμος καίγεται.
Η μητέρα σου το αξίζει.
Και πρέπει να δείξουμε στον κόσμο ότι δεν φοβόμαστε.
Ο κόσμος θέλει να βρεθεί με φίλους...
Να βρεθεί μαζί σου. Σωστά;
Έλα τώρα, δεν είναι φίλοι της μαμάς.
Συρρέουν να γλείψουν τον άνδρα που βρέθηκε στο επίκεντρο των εξελίξεων.
Γεια σου, Μάικλ.
Ήλπιζα ότι δεν θα μαθευτεί τόσο σύντομα.
Ναι, τα ΜΜΕ κινούνται ταχύτερα σε σχέση με την εποχή σου.
Ο Ρότζερ λέει ότι θα καταψηφίσεις τη σύσταση επιτροπής.
Δεν θα αλλάξει κάτι,
αλλά φυσικά και θα καταψηφίσω μια φασιστική επιτροπή.
Έλα τώρα.
Ξέρεις ότι είναι προσωρινό
μέχρι να κατανοήσουμε τι συμβαίνει.
Όπως είπε κάθε επίδοξος δικτάτορας όταν άρπαξε την εξουσία.
- Συγγνώμη, σκέφτεσαι να δεχθείς; - Δεν έχω αποφασίσει.
Μπαμπά, άκουσέ με. Σε παρακαλώ, μόνο για ένα λεπτό.
Ας πούμε ότι τα πράγματα είναι απλά.
Ότι το έκανε η Μόσχα ή οι Φρουροί της Επανάστασης.
Ή νεοναζί που έμαθαν να χρησιμοποιούν υπολογιστές.
Δεν έχει ιδιαίτερη σημασία. Γιατί κάποιοι δεν θέλουν απαντήσεις.
Κάποιοι βλέπουν μια τέτοια κρίση
και δεν θέλουν λύσεις, θέλουν να την εργαλειοποιήσουν.
Θέλουν να σε κάνουν επικεφαλής για να τραβήξεις εσύ τη σκανδάλη.
Εντάξει.
Χαίρομαι που ήρθες. Σημαίνει πολλά για μένα και τη μητέρα σου.
Με συγχωρείτε, είναι σημαντικό.
Έφτασε ο Νατάν.
Έγινε.
- Θα το συζητήσουμε μόλις επιστρέψω. - Εντάξει.
Ήρθα να πάρω τα άπλυτα.
Ευχαριστώ που ήρθες.
Φυσικά. Έτσι κάνουν οι φίλοι.
Τι μαθαίνεις;
Εξαρτάται.
Θα μοιραστώ πληροφορίες της Μοσάντ με την κυβέρνηση των ΗΠΑ;
Ή θα κουτσομπολέψουμε ως δύο απλοί συνταξιούχοι;
Ξέρεις ότι ποτέ δεν μεταφέρω τίποτα.
Εδώ και έξι μήνες, η GRU χρηματοδοτεί μια ομάδα χάκερ
στη Νέα Υόρκη.
Αποτελείται από τα κλασικά τσογλάνια.
Εκβιασμοί για λύτρα, κλοπές από λογαριασμούς κρυπτονομισμάτων...
Και δίνουν κάποιο μερίδιο στο προξενείο.
Μοιάζει με μέθοδο χρηματοδότησης για άλλες επιχειρήσεις,
από αυτές που προκαλούν τακτικά λίγο χάος
και το Κρεμλίνο λατρεύει να υποκινεί.
Ο αρχηγός λέγεται "Φίλιξ".
Πριν από δυο εβδομάδες,
αρχίσαμε να ακούμε ότι κάποιος στήνει μια φάρμα διακομιστών στο Μπρονξ.
Μεγάλης επεξεργαστικής ισχύος.
Αρκετά μεγάλης για εξόρυξη Bitcoin σε τεράστιες ποσότητες
ή για μια τεράστια κυβερνοεπίθεση.
Και προέκυψε ξανά το όνομα "Φίλιξ".
- Άρα οδηγεί ξεκάθαρα στους Ρώσους; - Πιθανώς.
Το εξακριβώσατε;
Προσπαθούμε. Το ψάχνουμε.
Τζορτζ, μ' αυτήν την υπόθεση,
μπορεί κάποια στιγμή να μου τηλεφωνήσεις
και να μη σου απαντήσω.
Μετά από τόσα χρόνια, ας είμαστε ειλικρινείς, σωστά;
ΑΓΝΩΣΤΗ ΕΠΑΦΗ ΠΡΕΠΕΙ ΝΑ ΜΙΛΗΣΟΥΜΕ.
Γαμώτο.
- Άλεξ; - Χριστέ μου!
Τι κάνεις; Με ακολούθησες ως εδώ;
Όχι, σε είδα να μπαίνεις
και σκέφτηκα ότι ίσως...
Κόψε.
Τι του είπες για την επιτροπή;
Μάλιστα. Γι' αυτό με παρακολουθείς;
Τώρα μαθαίνω πόσο αξιολύπητος είσαι.
- Όχι, αλλά πρέπει να ξέρω. - Για να ανεβάσεις πάλι την ταρίφα σου;
Οι φίλοι σου οι χρηματιστές σόρταραν την αγορά
δύο μέρες πριν την επίθεση.
Λες ότι το ήξεραν;
Λέω ότι φαίνεται ύποπτο.
Απίστευτο.
Με τρομάζεις, ακούγεσαι σαν τρελή συνωμοσιολόγος στην τηλεόραση.
Άκου, ξέρω ότι τελευταία έχεις αναδουλειές,
αλλά δεν σε παίρνει εκεί που έμπλεξες, ακόμη λιγότερο απ' ό,τι συνήθως.
Του κρατάς μούτρα που 'πε ότι είσαι ανέτοιμη για υποψήφια;
Το ξεπέρασα όταν κέρδισα με 23 μονάδες διαφορά για δεύτερη φορά.
Πρέπει να το κάνει.
Νομίζει ότι ο κόσμος παραμένει όπως ήταν στη θητεία του.
Γνωρίζει ότι τα πράγματα έχουν αλλάξει.
Κι η παράταξη του Ντράιερ; Δεν συνεργάστηκε με τέτοιους ανθρώπους.
Δεν είναι η ίδια χώρα.
Αν επιστρέψει τώρα, θα τον θάψουν.
- Χέκτορ, βάλε άλλη μουσική. - Τι;
- Βάλε άλλη μουσική. - Ορίστε;
Βάλε άλλη μουσική!
Συγγνώμη, με καθυστέρησαν. Έφυγαν κι οι τελευταίοι.
Υπόσχομαι κάτι καλύτερο όταν γίνεις πρόεδρος του Ανώτατου Δικαστηρίου.
Μια χαρά ήταν. Πρέπει να είσαι εξαντλημένος.
Λοιπόν;
Είναι αναμφίβολα πολιτική παγίδα.
Η Μίτσελ πρέπει να δράσει αποφασιστικά.
Ξέρει ότι η μισή χώρα θα καταλήξει να μισεί όποιον και να το αναλάβει.
Αυτό δεν θα με αποτρέψει.
Είσαι η έξυπνη κίνηση.
Αν και όλοι λένε ότι θέλουν την αλήθεια,
συμφέρει και τις δύο πλευρές να μη βρουν ποιος φταίει.
Ώστε να συνεχίσουν να αλληλοκατηγορούνται.
Αυτή είναι η ανάλυσή σου;
Της κόρης μας. Λέει ότι εργαλειοποιούν την κρίση.
Ξέρουμε ότι είναι επιρρεπής στην υπερβολή.
Αν και σε αυτήν την περίπτωση,
νομίζω ότι μάλλον υποτιμάει το ζήτημα.
Αυτή η επιτροπή συνιστά τη μεγαλύτερη καταπάτηση ελευθεριών
που έχει επιχειρηθεί ποτέ.
Εντάξει, τελείωσε. Θα πω στη Μίτσελ ότι αρνούμαι.
Γι' αυτό πρέπει να το κάνεις εσύ.
Έχει εργαλειοποιηθεί ήδη.
Ποιον προτιμάς με το δάχτυλο στη σκανδάλη;
Ναι.
Δεν θα πιστέψεις τι ξεσκεπάσαμε, Τζορτζ.
Μπορείς να μιλήσεις; Πρέπει να τα γράψεις.
Ναι, ένα λεπτό.
Το νομοσχέδιο εγκρίθηκε
και η πρόεδρος υπέγραψε την εξουσιοδότηση της επιτροπής.
Θα ανακοινώσει την απόφασή του...
...σε συνέντευξη τύπου που προγραμματίστηκε εσπευσμένα.
Γεια σας.
Σήμερα το πρωί,
χιλιάδες συμπολίτες μας συνεχίζουν να θάβουν τους αγαπημένους τους,
τα θύματα μιας βάναυσης και άνανδρης επίθεσης.
Επιτέθηκαν κατά των ζωών και των ιδιοκτησιών μας,
στο αίσθημα ασφάλειας αλλά και στην ταυτότητά μας.
Αργά χθες το βράδυ,
το Κογκρέσο υπερψήφισε με συντριπτική πλειοψηφία
και δικομματική υποστήριξη
τον νόμο που υπέγραψε η πρόεδρος Μίτσελ
και εξουσιοδοτεί τη δημιουργία της λεγόμενης Επιτροπής Ημέρας Μηδέν.
Δέχτηκα ταπεινά την ηγεσία της Επιτροπής, ώστε να δώσω μια τεράστια μάχη
μετά την πρόταση της προέδρου Μίτσελ.
Δεν θα επικρίνω το εύρος των εξουσιών που μου έχουν ανατεθεί.
Είναι πρωτοφανείς
όπως και αυτός ο κίνδυνος.
Αλλά δεσμεύομαι σοβαρά για το εξής.
Θα χρησιμοποιηθούν μόνο στον βαθμό που είναι απολύτως απαραίτητες.
Είχα έναν παλιό φίλο.
Δεν ζει πια. Τον έλεγαν Τζον Φλάναγκαν.
Κάποιοι θα έχετε βαρεθεί να το ακούτε,
αλλά ήταν εγκάρδιος φίλος και μου έμαθε πολλά.
Όπως ότι δεν αποφασίζουμε εμείς πότε τελειώνει ο χρόνος μας.
Πίστευα ότι η πολιτική μου πορεία είχε ολοκληρωθεί και άνηκε στην ιστορία.
Αλλά πλέον, ως επικεφαλής της επιτροπής,
θα κάνω ό,τι μπορώ για να μάθω ποιος το έκανε αυτό.
Και σας υπόσχομαι,
ότι θα το πληρώσουν.
Σας ευχαριστώ.
Ένας εργατικότατος και ατρόμητος πρώην εισαγγελέας
με τεράστιο ανάστημα,
που έφτασε σε νέα ύψη κατά την τετραετία της προεδρίας του.
Ο κόσμος δυσκολεύεται πολύ να επιστρέψει στην κανονικότητα.
Άρα θεωρώ ότι ο Μάλεν ήταν...
Μια ιδανική επιλογή που αποτελούσε μονόδρομο.
Ένας πολιτικά αμερόληπτος, θρυλικός ποινικός ερευνητής,
ιδανικός για να διαχειριστεί και το πολιτικό ναρκοπέδιο,
με στόχο να βρει τους υπεύθυνους προτού υλοποιήσουν την απειλή τους
και μας επιτεθούν ξανά.
Τριάντα λεπτά ως το Μανχάταν. Θα φτάσουμε στις 06:00, κύριε.
ΗΜΕΡΑ ΜΗΔΕΝ +4
- Τζορτζ. - Πού είσαι; Τι έγινε;
Ισχύουν όλα όσα σου είπα χθες βράδυ.
Είχαμε δίκιο. Αυτό είναι το κλειδί για όλα.
Εσύ πρέπει να...
Νατάν.
Νατάν!
Περιμένετε εδώ, παίρνω κάτι κι επιστρέφω αμέσως.
Σε αναμονή. Ο Θρύλος επιστρέφει.
Κύριε;
Κύριε, όλα καλά εκεί μέσα;
Κύριε;
Ανοίξτε!
Κύριε, πρέπει να απαντήσετε!
Κύριε;
Συναγερμός στον ξενώνα!
Τρέξτε, επείγον ιατρικό περιστατικό!
- Νικ, το κρουστικό! - Πάμε! Παιδιά, γρήγορα!
- Πάμε! - Ελάτε!
ΠΟΙΟΣ ΣΚΟΤΩΣΕ ΤΟΝ ΜΠΑΜΠΙ;
ΤΟ ΕΓΚΛΗΜΑ ΤΟΥ ΑΙΩΝΑ Ο ΜΠΑΜΠΙ ΕΙΝΑΙ ΝΕΚΡΟΣ - ΕΓΩ ΤΟΝ ΣΚΟΤΩΣΑ;
- Σκορπιστείτε. - Κύριε, είστε καλά;
Άνοιξαν το χρηματοκιβώτιο. Αντικατέστησαν το σημειωματάριο.
Κύριε, αυτό είναι αδύνατον.
Είστε καλά, κύριε;
Είστε καλά;
Κύριε;
Πού διάολο πάει;
Υπάρχει καμία περίπτωση
να μπήκε κάποιος κρυφά στο γραφείο του...
- Δεν είδα κανέναν. - Κανείς!
Από το μυαλό του το έβγαλε;
Χέκτορ, μπήκε κανείς στο γραφείο μου;
Μας ανησυχήσατε, κύριε.
Ποιος είσαι εσύ;
- Ποιος είσαι; - Ποιος είναι ποιος;
Άσε τα "ποιος είναι ποιος". Εσύ ποιος διάολο είσαι;
Πού είναι ο Χέκτορ;
Τζορτζ, μη φωνάζεις. Είσαι καλά; Τι έγινε;
- Ποιος είναι αυτός; - Ηρέμησε.
Πού είναι ο Χέκτορ;
Συνταξιοδοτήθηκε πριν από πέντε χρόνια.
Τι;
Αυτός είναι ο Γουέιν. Ο Χέκτορ συνταξιοδοτήθηκε.
Τζορτζ;
Τζορτζ.
Υποτιτλισμός: Βασίλης Σκοπελίτης